Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Meistä monien rukoukset ja jopa elämäntarkoitukset ovat pysähtyneet -
sellaisten esivanhempien synteihin, joista emme ole edes kuulleet.
Se kuulostaa epäreilulta. Mutta kun este poistetaan, -
riippuvuuksia murtuu ja vastauksia alkaa virrata -
rukouksiin paranemisen, perheen, talouden ja tarkoituksen puolesta.
Oletko valmis vapauden virtaan?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Vieraanani on Hrvoje Sirovina Saksasta.
Matkustit suosikkimaahani Israeliin.
Kävit Puutarhahaudalla.
Rukoilit ylösnousemusta. Selitätkö sitä?
Vein 70 ihmisen ryhmän Israeliin Jerusalemiin kokemaan Pyhän maan.
Menimme Puutarhahaudalle, sillä rukoilimme ylösnousemuksen voitelua.
Arvaa mitä? Hän sai tilaisuuden käyttää sitä.
Emme aavistaneet, mitä seuraavana päivänä tapahtuisi.
Mutta Damaskoksen portilta puolivälissä Via Dolorosaa -
kohtasimme erään ryhmän. He tekivät meille tietä.
Kadulla makasi kuollut mies.
Paikalla ollut puolalainen lääkäri kertoi, että mies oli pudonnut katolta -
noin 50 minuuttia sitten. Ei pulssia. Ambulanssia odotettiin.
Muistatko, millä sanoilla rukoilit? - Myöhemmin.
Aloimme heti tehdä sitä, mitä osasimme: rukoilla kielillä Hengessä.
Niinpä me rukoilimme rukoilemistamme.
Yhtäkkiä tulvahti suloinen tuoksu, -
ja minä tiesin, että Pyhä Henki aikoo tehdä jotain.
Rukoilimme pari minuuttia.
Yhtäkkiä mies korahti.
Sitten hän meni taas elottomaksi. Hetken kuluttua hän korahti taas.
Kolmannella kerralla hän heräsi, -
nousi, otti puhelimensa ja käski kertoa vaimolle, että hän on kunnossa.
Peruskauraa Israelin-matkalla. Kuolleita herää.
Sokeat näkevät. Kuurot kuulevat.
Valtaosa ei edes tiedä sukupuun lunastuksesta.
Mitä se on ja miksi se on tärkeää?
Se on elämistä todeksi sitä, mitä Hengessä jo olemme.
Jeesus on tehnyt jo kaiken, jotta voimme elää yliluonnollisuudessa, -
siunattuina, täynnä rauhaa, terveyttä ja kaikkea sellaista.
Mutta emme näe sitä aina.
Kun matkustan maailmalla, näen monia, jotka uskovat Jumalaan -
mutta silti kamppailevat elämässä.
Daavidkin sanoi Ps. 51:ssä: "minä olen synnissä syntynyt, -
ja äitini on minut synnissä siittänyt."
Vaikka hän uskoi Jumalaan, hänen elämässään oli asioita, -
jotka olivat perua esivanhemmilta.
Hänen piti käsitellä ne. "Pese minut, Herra."
Jos Daavidilla oli ongelmia sukunsa perintönä, entä meillä?
Meillä on paljon enemmän esivanhempia.
Totta! Jeesus sanoi ristillä: "Se on täytetty!"
Hän ei olisi voinut lisätä siihen mitään. Kaikki oli tehty.
Mutta Paavali sanoi, ettei hän ole tullut täydelliseksi.
Suuri apostoli Paavali, joka seurasi Jeesusta kokosydämisesti.
Se tarkoittaa, että elämässä on alueita -
joissa meidän täytyy soveltaa elämäämme Jeesuksen ristintyötä, -
jotta voimme kokea kaikki ristin saavutukset.
Olen kirjoittanut saksaksi kirjan sukupuun lunastamisesta.
Se oli myyntimenestys Saksassa. - Niin oli.
Se oli yllätys, sillä emme mainostaneet kirjaa.
Ensimmäisellä viikolla eräs mies tuli kertomaan sydänvaivoistaan.
Hän oli ollut uskossa vuosia. Hän sanoi murtaneensa kirouksia -
ja lausuneensa kaikki mahdolliset rukoukset.
Silti hänellä oli sydänvaivoja, rytmihäiriöitä ja muuta, -
joista hänen esivanhempansa ja vanhempansa olivat jo kärsineet.
Hän oli lausunut kirjan rukoukset ja parantunut heti.
Hänellä ei ole ollut sydänvaivoja sen koommin.
Kerropa jokin toinen todistus.
Eräs toinen mies oli ollut vakavassa onnettomuudessa.
Hän oli saanut pahan päävamman. Hän vaipui koomaan.
Lääkärit sanoivat, etteivät he voi auttaa miestä.
Miehen vaimo soitti epätoivossaan seurakuntaan, -
jossa palvelen vastuupastorina, ja pyysi apua.
Pyysimme häntä käymään, niin rukoilisimme tavallamme.
Niin me sitten rukoilimme. Rukoilimme molempien sukupuiden puolesta.
Vain päivää aiemmin lääkärit olivat kehottaneet häntä -
jättämään miehelleen jäähyväiset, sillä mitään ei ollut tehtävissä.
Rukoiltuamme sekä lunastettuamme ja puhdistettuamme sukupuut -
mies alkoi seuraavana päivänä toipua. Hän heräsi. Nyt hän elää ja voi hyvin.
Mainitsit sukupuun, sukupuurukouksen. Mikä se on?
Sukupuurukous. Kun Raamattu puhuu pelastuksesta, -
näemme kolme pelastuksen aikamuotoa.
Ne ovat jo tapahtunut pelastus, nykyhetkessä etenevä pelastus -
ja tulevaisuudessa tapahtuva pelastus.
Kun otimme Jeesuksen sydämeemme, me pelastuimme.
Kaikki, mitä Hän saavutti, on laillisesti meidän.
Siunaukset, terveys, rauha ynnä kaikki muu.
Jo tapahtuneessa pelastuksessa pelastui henkemme, -
ja nyt meillä ikuisuusvarmuus.
Mutta sielumme läpikäy edelleen pelastusta, -
jossa me pikkuhiljaa puhdistumme.
Me uskomme Jeesukseen, mutta aina välillä sairastumme, -
vihastumme ja koemme anteeksi- antamattomuutta ja katkeruutta yhä.
Se merkitsee, että emme ole täydellisiä ja meillä on vielä työtä.
Ihmisillä on vielä riippuvuuksia. - Se on totta.
Se tarkoittaa, että he yrittävät kovasti. He yrittävät uskoa Jumalaan,-
mutta jokin pitää kiinni.
Paavali puhui siitä Room. 7:19―20:ssä.
Hän sanoi tekevänsä sitä, mitä hän ei tahtoisi tehdä, -
ja sitä, mitä hän tahtoisi tehdä, hän ei tee.
Hän sanoi, että sitä ei tee hän vaan synti hänessä.
Paavali oli pelastunut. Hän uskoi Jeesukseen.
Silti hän sanoi synnin vaikuttavan häneen yhä.
Tämä muuttuu pian tosi mahtavaksi.
Teistä osa on sanonut: "Minun täytyy elää tämän kanssa lopun ikäni."
Ei tarvitse! Sinun täytyy vain saada lisää tietoa.
Tärkeintä sukupuurukouksessa ovat mielestäsi liitot.
Liitot ovat tärkein asia sukupuurukouksessa.
Raamatussahan sanotaan, että isien pahat teot ja synnit -
vaikuttavat kolmanteen ja neljänteen sukupolveen.
Mutta liitoista sanotaan, että osa liitoista on peräti ikuisia.
Raamattu sanoo, että Aadam luotiin Jumalan kuvaksi ja kaltaiseksi.
Se on mahtava juttu.
Raamattu opettaa 1. Moos. 5:ssä myös, -
että Seet, Aadamista seuraava, -
tehtiin, ei Jumalan, vaan Aadamin kuvaksi ja kaltaiseksi.
Se tarkoittaa, että Aadam siirsi Seetille kaiken, -
mitä hänellä oli ja mitä hän läpikävi, synnitkin. Seetin piti käsitellä ne.
Väität siis, että me voisimme palata liitossa taaksepäin -
aina Aadamiin asti.
Ja jos meissä on joitain säikeitä siitä mutta emme katkaise niitä, -
mikä on jälkiseuraus?
Seurauksena on se, että olemme sidottuja ja rajoitettuja.
Kyse ei ole pelastuksesta vaan siitä, että elämme sitä elämää, -
Jeesus julisti meidän ylitsemme jo ennen kuin synnyimme.
Se ei ole vain teoria vaan tosiasia! - Niin on! Sitä haluamme nähdä.
Haluamme olla elävä todistus kaikelle, mitä Jeesus teki ristillä.
Haluamme nähdä sen kaiken, sillä Jeesuksen veri on kallisarvoista.
Haluamme elää sen todeksi kokonaan.
Sitä haluamme nähdä.
Jos käsitän oikein, me pelastumme välittömästi, -
mutta meidän täytyy ahkeroida pelolla ja vavistuksella pelastuaksemme -
ja katkaista sukukiroukset.
Selitäpä, mitä eroa on anteeksiannolla ja puhdistuksella.
Ero on tärkeä. 1. Joh. 1:9:ssä sanotaan: -
"Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä."
Jer. 33:8:ssa Jumala sanoo puhdistavansa heidät pahoista teoista-
ja antavansa heille anteeksi pahat teot.
Anteeksi antaminen ja puhdistaminen ovat siis kaksi eri asiaa.
Kun otimme Jeesuksen vastaan, saimme anteeksi, -
mutta meitä täytyy edelleen puhdistaa monilla elämänalueilla.
Anteeksianto tarkoittaa, että saamme anteeksi -
kaikki menneisyyden synnit aina Aadamiin asti.
Puhdistaminen tarkoittaa, että kaikki synnin vaikutukset elämässä -
pyyhitään pois, jotta voimme elää vapaana, terveenä, -
ilossa ja siunauksissa.
Millainen vaikutus tällä on ollut omaan elämääsi? - Valtava vaikutus.
Rakastan rukousta. En joka päivä rukoile sukupuun puolesta.
Joskus käy niin, että emme saakaan laillisesti meille kuuluvia, -
ristillä hankittuja asioita rukouksen ja esirukouksen kautta.
Silloin tiedän, että vihollinen lukee joitain asioita viakseni -
Jumalan edessä. Siitä tiedän, että sukupuussani on jotain.
Meidän täytyy ymmärtää, että syntiä on kolmenlaista.
Alkuperäinen synti, Aadamin synti, -
henkilökohtainen, itse tehty synti -
ja esivanhemmilta periytynyt synti.
Vihollinen lukee sen viaksemme, -
ettemme elä vapaudessa ja siunauksissa.
Jos läpimurtoa ei tule, vaikka Hän on huolenpitäjäni, -
tiedän, että se johtuu sukupuustani.
Vien sukupuuni Jumalan eteen ja sanon: -
"Jumala, anna anteeksi ja puhdista Jeesuksen Kristuksen verellä".
Näen välittömiä vastauksia myös perheessäni ja seurakunnassa.
On ihmeellistä, miten välittömästi vastauksia tulee.
Mikä on sukupuurukouksen pääedellytys?
Pääedellytys on mielestäni liittosuhde Jumalan kanssa.
Jumalan kanssa liitossa oleminen -
tarkoittaa oman elämänsä antamista Jumalan valtakunnan tarkoituksille.
Elämänsä antamista Hänen nimensä tähden.
Hän on Herrani, Kuninkaani, Vapahtajani ja kaikkeni.
Se on liitossa olemista Jumalan kanssa.
Miksi vihollinen taistelee niin kovalla vimmalla liittoja vastaan?
Koska se on kamppailua auktoriteetista.
Jos olemme liitossa Jumalan kanssa, kasvamme auktoriteettiimme.
Vihollinen ei niinkään pelkää meille annettua voimaa -
kuin saamaamme auktoriteettia, johon me kasvamme.
Kun meillä on voima, pystymme suojautumaan -
kaikilta vihollisen vaikutuksilta. Mutta kun meillä on auktoriteetti, -
valtaamme Jeesuksen kunniaksi alueita, -
joita vihollinen on varastanut meiltä, Jumalan valtakunnalta.
En enää malta odottaa, että kertoisit siitä, -
kun sinut yhtäkkiä, samassa, -
vietiin taivaaseen.
Se oli yllätys minullekin.
Olin ajamassa autoa.
Rukoilin, niin kuin yleensäkin.
Ja samassa olin toisessa taivaassa, kuten sitä kutsumme.
Seisoin kultaisen vuoren edessä. Vieressäni seisoi enkeli.
Kultaisessa vuoressa oli ovi.
Kysyin, saanko mennä sisään. Enkeli antoi luvan.
Menin sisään ja katselin ympärilleni vuorella.
Näin aarrekammion. Menin sisään.
Aarrekammiossa oli valtavasti aarteita.
Näin myös, että aarrekammioita vartioivat demoniset olennot.
Ne eivät pystyneet näkemään minua, -
mutta ne aistivat ilmapiirissä jotain erikoista, -
sillä minullakin oli vartija. Sitten näin aarrearkun.
Halusin sen itselleni.
Kysyin enkeliltä, saanko ottaa sen.
Enkeli vastasi: "Saat, sillä se varastettiin esivanhemmiltasi.
Koska sinut on tehty vanhurskaaksi -
ja koska sinulla on todistus pyhityksestä, -
mikä tarkoittaa, että olet liitossa Jumalan kanssa, saat ottaa sen."
Kun otin aarrearkun, halusin antaa sen saman tien Jeesukselle.
Samassa olinkin kolmannessa taivaassa.
Laskin aarrearkun Jeesuksen jalkojen juureen.
Samassa olin jälleen autossani.
Kului kaksi tai kolme minuuttia, ja puhelin soi.
Toimin siihen aikaan kiinteistövälittäjänä Saksassa.
Soittaja kysyi, haluanko myydä hänen talonsa. Totta kai. Sitähän minä tein.
Kysyin, missä talo sijaitsee. Se sijaitsi lähikaupungissa.
Mies kertoi, että alueen nimi oli Kultavuori -
ja kadun nimi oli Kultamyllynkatu.
Sanoin: "Tottahan minä otan sen!"
Siihen aikaan Saksassa asuntojen myyntiajat olivat 9―12 kuukautta.
Myin talon seuraavana päivänä.
Voisitko rukoilla studioyleisön -
ja katsojien puolesta kotona katkon jälkeen, -
jotta hekin saisivat takaisin suvultaan varastetut aarteet?
Ilman muuta. - Oletko kiinnostunut? Minä olen!
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
ja kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Yliluonnollista-ohjelma jatkuu.
Kerropa esimerkki vääristä liitoista ja niiden purkamisesta.
Väärä liitto on esimerkiksi se, -
että esivanhempamme palvoivat epäjumalia. Niinhän monesti oli.
Tiedämme, jos suvussa on harjoitettu haureutta.
Muut kuin juutalaiset tietävät, että esivanhemmat palvoivat epäjumalia.
Juutalainen voi lukea VT:stä, montako kertaa me harhauduimme.
Niinpä. Nämä asiat pitää käsitellä.
Ei kannata pelätä, että kaikki pitää käsitellä kerralla. Ei!
Vaella ja pidä hauskaa Jeesuksen kanssa.
Jos törmäät rajoituksiin, -
vie sukupuusi Jumalan eteen.
Miten ratkaisemme sen? - Sano sinä se.
On vain yksi tapa. Liitot ovat yleensä ikuisia.
Ainoa tapa on kuolema.
En pidä siitä!
Luulenpa, että pidät. - Tiedän, tiedän.
Siksi Jeesus kuoli. Raamattu sanoo, että Hän, joka kuoli, -
on vapautettu synnistä.
Siitä minä pidän!
Raamattu sanookin, että meidät on ristiinnaulittu Kristuksen kanssa.
Eli me siis olemme jo kuolleet.
Jeesus teki sen kaiken.
Meidän täytyy vain soveltaa sitä, elää se todeksi ja olla vapaita.
Selvä. Kerroit, mitä sinulle tapahtui, -
kun asuntomarkkinat eivät vetäneet Saksassa.
Esivanhemmiltasi oli ryöstetty aarteita.
Varmaankin kaikkien esivanhemmilta on ryöstetty aarteita.
Vapautapa taivaan aarrekammiosta sellaista, mikä on laillisesti meidän.
Ennen kuin rukoilen, tahdon, että annamme elämämme ja sanomme: -
"Jumala, ei väliä, miten paljon siunaat minua, -
tahdon palvella sinua uskollisesti. Haluan pysyä jumalaapelkääväisenä,-
niin että kaiken, mitä annat käsiini, -
käytän valtakunnan tarkoituksiin ja tahtosi mukaan, Herra, Jumala."
Tuomme elämämme ja sukupuumme eteesi, Herra.
Isä, Jumala, anna meille anteeksi, anna esivanhemmillemme anteeksi, -
että olemme käyttäneet rahaa ja rikkauksia -
muiden liittojen perustamiseen muiden jumalten kanssa, -
liittoihin, jotka eivät miellytä Sinua.
Teemme parannusta kaikista näistä asioista.
Herra, anna anteeksi. Tuomme sukupuumme eteesi.
Ja nyt kun olet antanut anteeksi, Isä, lunasta meidät näistä liitoista.
Puhdista meidät kaikista liitoista.
Jeesuksen nimessä jokainen, joka on antanut elämänsä, -
jokainen, joka on tehnyt Jeesuksesta elämänsä Kuninkaan ja Herran, -
murran jokaisen kirouksen Jeesuksen nimessä.
Julistan viholliselle: "Me olemme kuolleita."
Niinpä käsken vihollista päästämään irti taivaan aarteet, -
jotka on varastettu esivanhemmiltamme.
Päästä ne irti nyt Jeesuksen nimessä!
Päästä irti omaisuudet, kullat, hopeat, rahat!
Päästä ne irti Jeesuksen väkevässä nimessä!
On muitakin alueita kuin talous ja varallisuus.
Liittoja raukeaa nyt myös ihmissuhteiden, -
terveyden ja jopa Jumala-suhteen alueella.
Olet tuntenut: "Uskon Jumalaan, mutten saa syvää yhteyttä.
Hän on Isäni, mutta tiedän, että on jotain enemmän."
Nämäkin alueet puhdistuvat, kun sukupuusi lunastetaan.
Voit saada paitsi uuden Jumala-suhteen, -
myös syvemmän Jumala-suhteen.
Sinussa nousevat usko ja rakkaus, -
toivo ja luottamus.
Elämämme kaikki näkökulmat ja alueet -
ovat kytköksissä sukupuun lunastamiseen.
Se Jumalalla on sinulle varattuna. Sen Jeesus teki ristillä edestämme.
Sitä Hän haluaa meidän kokevan ja elävän todeksi Jeesuksen nimessä.
Ja Isä Jumala me sanomme: -
"Isä, tuomitse, -
tuomitse puolestamme, -
ei meidän takiamme vaan Sinun nimesi tähden."
Ja Jumala sanoo: "Ei väellä eikä voimalla -
vaan minun Hengelläni rukoukseen vastataan." - Aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Monet katsojat kertovat kokeneensa ihmeitä ja parantuneensa -
katsottuaan ohjelmaa.
Pelkäsin yliluonnollisuutta.
Sitten tutustuin ohjelmaasi, kirjaasi ja DVD-levyysi.
Nyt pelko on poissa, ja uskon saaneeni Jumalalta vuodatuksen.
Jos ohjelmamme ovat koskettaneet sinua, -
kerro siitä meille osoitteessa www.sidroth.org/praise.
Ensi viikolla: -
Hei! Olen Mario Murillo.
Ensi viikolla Yliluonnollista-ohjelmassa kerron, kuinka kaikilla -
on yliluonnollinen kutsu, jossa Jumala haluaa virittää sinut palavaksi, -
täyttää sinut kirkkaudellaan, tuoda taivas maan päälle ja tehdä suuria.
Suomennos: Marianne Tenetz